16 Junie: Gebruik jou kanse saam met God. - Jan van der Watt - www.bybelkennis.co.za
16 Junie: Gebruik jou kanse saam met God. – Jan van der Watt
by Mitch Kalp · Published 16/06/2017 · Updated 17/06/2017
Hand 28:1-31 (fokus 28:23-31)
Spyt kom altyd te laat, veral as dit om verspeelde kanse gaan. Dit is asof jy iets kon gehad het en dit nou nie meer het nie; asof jy iets kon gewees het, maar dit nou nie is nie.
In 28:28 praat Paulus so oor die Jode wat hulle kanse met God verspeel het. Wat kon gewees het – hulle vriendskap met God – is nie meer nie.
Maar wat doen ons anders as ons fisies in die kerk sit, maar met ons koppe besig is om die week se program uit te dink; of as ons op ons knieë gaan om vinnig te bid voor ons in die bed spring, maar tydens die gebed ons gedagtes op allerhande paaie stuur behalwe op die pad na God toe.
As ons mooi dink is ons ook besig met verspeelde kanse. Die tyd wat ons vir God opsy gesit het, gebruik ons tog maar weer vir onsself. So verspeel ons die kans om God se hart te voel klop, om sy stem te hoor, om net stil te word en sy teenwoordigheid in te drink. Op die manier kan ons nie geestelik groei nie.
As jy dus tyd opsy sit om by God te wees, gebruik dit ten volle. Moenie jou kanse verspeel nie.
by Mitch Kalp · Published 29/05/2017 · Last modified 17/05/2017